Sabettan kaasuntuotantoalue on poikinut suomalaisyrityksille tilauksia arviolta miljardilla eurolla.

Sabetta

Taas yksi naali!

Valkea, pörröinen kettueläin viilettää peltihallin laitaa ja katoaa lumionkaloon.

Naalit eli napaketut eivät näytä olevan moksiskaan, vaikka ympärillä kohoaa kaasuputkia ja -säiliöitä, voimalaitoksia ja tehtaita. Emme ole eläinpuistossa, vaan yhdessä suurimmista Venäjän arktiselle alueelle nousseista teollisuuskohteista, Sabettan kaasuntuotantoalueella.